વિશ્વના એક માત્ર 'ટાઈગર ટેમ્પલ' સાથે વિવાદો પણ જોડાયેલા છે. મંદિરના બૌદ્ધ સાધુઓ વાઘો સાથે અયોગ્ય રીતે વર્તન કરતા હોવાના તેમજ વાઘોની ગેરકાયદે આયાત-નિકાસ કરતા હોવાના આરોપ લાગતા રહ્યા છે. વર્ષ ર૦૦પ માં આવા જ આરોપમાંથી અદાલતે મંદિરને મુક્ત કર્યું હતું, પરંતુ મંદિરમાં વાઘઉછેરની પ્રવૃત્તિથી 'થાઈ વાઈલ્ડ એનિમલ્સ રીઝર્વેશન એન્ડ પ્રોટેક્શન એક્ટ-૧૯૯ર'નું ઉલ્લંઘન થતું હોવાનો આરોપ લગાવી તાજેતરમાં વાઈલ્ડ લાઈફ કન્ઝર્વેશન ઓફિસ (ડબલ્યુસીઓ) દ્વારા મંદિરમાં રેડ કરવામાં આવી હતી ત્યારે મંદિરમાં વાઘના બચ્ચાઓના કોહવાઈ ગયેલા ૪૦ મુતદેહો મળી આવ્યા હતાં. જેમાંના અમુક તો પાંચ વર્ષથી વધુ જુના હતાં. સમગ્ર ઘટનાથી ચકચાર મચતા હવે હાલ મંદિરમાં રહેલ ૧૩૭ વાઘોના સ્થળાંતર કરવાની દિશામાં કામગીરી આરંભ કરવામાં આવી છે.